**Zapisnik 1. sjednice Vijeća učenika održane 14. rujna 2022. godine**

 **u 19,30 sati u koncertnoj dvorani škole, Kandlerova 2, Poreč-Parenzo.**

**Dnevni red:**

1. Potvrda mandata izabranih članova Vijeća učenika
2. Izbor predsjednika i zamjenika Vijeća učenika
3. Izvješće za šk. god. 2021./2022.
4. Izvješće o stanju sigurnosti, provođenju preventivnih programa te mjerama poduzetim u cilju zaštite prava učenika i zaposlenika škole za drugo polugodište školske godine 2021./2022.
5. Godišnji Plan i program za šk. god. 2022./2023.
6. Školski kurikulum za šk. god. 2022./2023.
7. Pravilnik o načinima, postupcima i elementima vrednovanja učenika u Umjetničkoj školi Poreč
8. Etički Kodeks
9. Kućni red
10. Razno

Sjednici su nazočne ravnateljica Sanjica Sara Radetić i pedagoginja Ana Horvatek.

Prisutni učenici: Elizabeta Beriša, Antea Lovrić, Laura Ajdari, Dora Dika, Sindi Glavić, Gioia Damijan, Goran Mates, Rej Brnobić, Tihana Uzelac, Jura Oroz, Nina Dujmović, Adrian Deković, Chiara Petretti, Eva Korlević, Una Poropat, Klea Roksandić, Klara Cukrov, Petra Pilat.

Opravdano odsutni učenici: Bella Barbarić, Eva Baturić, Nika Đaković, Marin Banovac, Nika Jerković, Arian Matić, Noa Stojnić, Klara Gulić, Vito Nikolaš Raičković, Marija Tonković, Mauro Mofardin, Lucija Grubor, Zoja Šegon, Liam Stanislav Mrkobrada, Luka Lovrić.

Sjednica je započela u 18,30 sati.

Dnevni red je jednoglasno usvojen.

**Ad 1)** Ravnateljica Sanjica Sara Radetić toplo je pozdravila sve učenike i predstavila se, a potom pedagoginja Ana Horvatek. Prozivkom je potvrđen mandat izabranih članova Vijeća učenika. Pedagoginja Zamolile su učenike da se kratko predstave jedni drugima kako bi se bolje upoznali. Učenici su upoznati s odredbama Statuta o Vijeću učenika. Ravnateljica i pedagoginja istaknule su učenicima kako mogu otvoreno predlagati svoje ideje u svezi s djelovanjem škole i pitanjima važnim za učenike.

**Ad 2)** Ravnateljica Sanjica Sara Radetić predložila je da se učenici kandidiraju za izbor predsjednika i zamjenika Vijeća učenika. Za predsjednika Vijeća učenika kandidirali su se: Chiara Petretti, Antea Lovrić, Klara Cukrov, Sindi Glavić, Una Poropat i Laura Ajdari. Pedagoginja je zamolila svakog kandidata da predstavi drugima zašto misli da bi bio dobar predsjednik/ca. Dizanjem ruku izabrana je za predsjednicu Vijeća učenika Klara Cukrov s devet glasova, dok je Chiara Petretti dobila šest glasova i tako postala zamjenica. Antea Lovrić, Sindi Glavić i Una Poropat dobile su jedan glas prilikom glasanja za predsjednika, a Laura Ajdari nije dobila niti jedan glas. Ravnateljica je čestitala predsjednici i zamjenici predsjednice Vijeća učenika.

**Ad 3)** Ravnateljica Sanjica Sara Radetić prezentirala je Izvješće za šk. god. 2021./2022. koje je jednoglasno usvojeno.

**Ad 4)** Ravnateljica Sanjica Sara Radetić i pedagoginja Ana Horvatek prezentirale su učenicima Izvješće o stanju sigurnosti, provođenju preventivnih programa te mjerama poduzetim u cilju zaštite prava učenika i zaposlenika škole za drugo polugodište školske godine 2021./2022. Učenici su upoznati s mogućnosti da potraže savjetodavni razgovor kod pedagoginje ili ravnateljice ukoliko imaju potrebe zbog vršnjačkog nasilja i prevencije rizičnih oblika ponašanja.

 **Ad 5)** Ravnateljica Sanjica Sara Radetić prezentirala je Godišnji plan i program Umjetničke škole Poreč za šk. god. 2021./2022. koji je jednoglasno usvojen.

**Ad 6)** Ravnateljica Sanjica Sara Radetićprezentirala je Školski kurikulum Umjetničke škole Poreč za šk. god. 2021/2022. koji je jednoglasno usvojen.

**Ad 7)** Ravnateljica Sanjica Sara Radetićgovorila je o načinu ocjenjivanja i upoznala učenike s Pravilnikom o načinima, postupcima i elementima vrednovanja učenika u Umjetničkoj školi Poreč.

**Ad 8)** Ravnateljica Sanjica Sara Radetić upoznala je učenike **s** Etičkim kodeksomUmjetničke škole Poreč.

**Ad 9)** Ravnateljica Sanjica Sara Radetić upoznala je učenike s Kućnim redom Umjetničke škole Poreč.

**Ad 10)** Ravnateljica i pedagoginja zahvalile su učenicima na pažnji i aktivnom sudjelovanju u sjednici. Za kraj su motivirale učenike da iznesu svoje prijedloge za poboljšanje rada škole. Učenici su se javljali sa svojim prijedlozima i istaknuli kako bi željeli da u glazbenoj školi ima više predmeta, predstava i gostovanja na koje bi učenici putovali, zatražili su da se ponudi mogućnost učiti svirati udaraljke i da se u školi održava više koncerata. Učenice plesne škole istaknule su kako bi voljele imati nove kostime za plesne programe i ove godine posjetiti Srednju školu suvremenog plesa Ane Maletić u Zagrebu, što je i planirano u Godišnjem planu i programu škole.

Ravnateljica i pedagoginja su zahvalile učenicima na aktivnom sudjelovanju i napomenule kako će uvažiti sve prijedloge i primijeniti ih u skladu s mogućnostima škole.

Kako učenici nisu imali više pitanja, ravnateljica i pedagoginja su ih zamolile da se slobodno jave ukoliko trebaju pomoć ili u vezi bilo kakvih nedoumica, učeničkih potreba i interesa.

Sjednica je završila u 19,20 sati.

Zapisničar: Predsjednik Vijeća učenika:

Una Poropat Klara Cukrov

KLASA: 007-04/22-07/1

URBROJ: 2163-6-57-34-22-2

Poreč, 14. rujna 2022. godine